ᱯᱨᱤᱭᱚᱝᱠᱟ ᱥᱟᱦ

ᱯᱨᱤᱭᱚᱝᱠᱟ ᱥᱟᱦ ᱢᱤᱫ ᱥᱤᱧᱚᱛᱤᱭᱟᱹ ᱢᱟᱨᱮ ᱱᱮᱴᱵᱚᱞ ᱠᱷᱮᱞᱚᱸᱰᱤᱭᱟᱹ, ᱮᱠᱴᱨᱮᱥ ᱟᱨ ᱵᱤᱭᱩᱴᱤ ᱯᱮᱡᱮᱱᱴ ᱴᱟᱭᱤᱴᱮᱞ ᱦᱳᱞᱰᱟᱨ ᱠᱟᱱᱟᱭ᱾ ᱩᱱᱤ ᱢᱤᱥ ᱴᱩᱨᱤᱡᱤᱢ ᱤᱱᱰᱤᱭᱟ ᱒᱐᱐᱗ ᱨᱤᱱᱤᱡ ᱡᱤᱛᱠᱟᱹᱨᱤᱭᱟᱹ ᱟᱨ ᱯᱷᱮᱢᱤᱱᱟ ᱢᱤᱥ ᱤᱱᱰᱤᱭᱟ ᱒᱐᱐᱗ ᱨᱮ ᱢᱤᱫ ᱯᱷᱟᱭᱱᱟᱞᱤᱥᱴ ᱠᱟᱱᱟᱭ᱾ ᱩᱱᱤ ᱜᱮᱴ ᱜᱳᱨᱡᱤᱭᱟᱥ ᱒᱐᱐᱕ ᱨᱤᱱᱤᱡ ᱡᱤᱛᱠᱟᱹᱨᱤᱭᱟᱹ ᱦᱚᱸ ᱠᱟᱱᱟᱭ᱾

ᱮᱛᱚᱦᱚᱵ ᱡᱤᱭᱚᱱ ᱟᱨ ᱠᱮᱨᱤᱭᱚᱨ
ᱥᱟᱦ ᱤᱡ ᱟᱭᱳ ᱵᱟᱵᱟ ᱢᱚᱦᱟᱨᱟᱥᱴᱨᱤᱭᱟᱹ ᱟᱨ ᱜᱩᱡᱽᱨᱟᱴᱤ ᱠᱟᱱᱟᱠᱤᱱ᱾ ᱥᱟᱦ ᱯᱩᱱᱮ ᱨᱮ ᱮᱢᱟᱭᱤᱴᱤ ᱠᱚᱞᱮᱡᱽ ᱠᱷᱚᱱ ᱤᱧᱡᱤᱱᱤᱭᱚᱨᱤᱝ ᱜᱨᱮᱡᱩᱣᱮᱴ ᱠᱟᱱᱟᱭ᱾

ᱥᱟᱦ ᱒᱐᱐᱒ ᱨᱮ ᱢᱟᱞᱮᱥᱤᱭᱟ ᱨᱮ ᱮᱥᱤᱭᱟᱱ ᱭᱩᱛᱷ ᱪᱟᱢᱯᱤᱭᱚᱱᱥᱤᱯ ᱨᱮ ᱟᱡᱟᱜ ᱱᱮᱴᱵᱚᱞ ᱮᱛᱚᱦᱚᱵ ᱞᱮᱫᱟ᱾ ᱩᱱᱤ ᱵᱷᱟᱨᱚᱛ ᱡᱟᱹᱛᱤᱭᱟᱹᱨᱤ ᱱᱮᱴᱵᱚᱞ ᱴᱤᱢ ᱨᱤᱱᱤᱡ ᱢᱟᱨᱮ ᱠᱟᱯᱛᱟᱱ ᱦᱚᱸ ᱠᱟᱱᱟᱭ᱾ ᱩᱱᱤ ᱒᱐᱐᱕ ᱮᱥᱤᱭᱟᱱ ᱱᱮᱴᱵᱚᱞ ᱪᱟᱢᱯᱤᱭᱚᱱᱥᱤᱯ ᱨᱮ ᱡᱟᱹᱛᱤᱭᱟᱹᱨᱤ ᱴᱤᱢ ᱮ ᱠᱟᱯᱛᱟᱱ ᱞᱮᱫᱟ᱾

᱒᱐᱐᱕ ᱨᱮ, ᱩᱱᱤ ᱨᱤᱭᱟᱞᱤᱴᱤ ᱴᱮᱞᱤᱵᱤᱡᱚᱱ ᱥᱳ ᱜᱮᱴ ᱜᱳᱨᱡᱤᱭᱟᱥ ᱨᱮᱱᱟᱜ ᱫᱚᱥᱟᱨ ᱮᱰᱤᱥᱚᱱ ᱮ ᱡᱤᱛᱠᱟᱹᱨ ᱞᱮᱱᱟ᱾

ᱩᱱᱤ ᱒᱐᱐᱘ ᱨᱮ ᱛᱟᱢᱤᱞ ᱯᱷᱤᱞᱢ ᱠᱟᱞᱞᱟ ᱠᱟᱫᱷᱟᱞᱟᱱ ᱵᱟᱹᱭᱨᱤ ᱮᱠᱴᱚᱨ ᱥᱤᱵᱤᱨᱟᱡᱽ ᱟᱨ ᱠᱟᱱᱱᱟᱰᱟ ᱮᱠᱴᱚᱨ ᱵᱤᱥᱟᱞ ᱦᱮᱡᱽ ᱵᱤᱨᱩᱫᱽ ᱨᱮ ᱟᱡᱟᱜ ᱮᱛᱚᱦᱚᱵ ᱮ ᱵᱮᱱᱟᱣ ᱞᱟᱹᱜᱤᱫ ᱛᱟᱦᱮᱸ ᱠᱟᱱᱟ, ᱢᱮᱱᱠᱷᱟᱱ ᱱᱚᱣᱟ ᱯᱷᱤᱞᱢ ᱥᱮᱞᱵᱷ ᱦᱩᱭ ᱞᱮᱱᱟ᱾ ᱥᱟᱦ ᱢᱩᱢᱵᱟᱭ ᱨᱮ ᱠᱤᱥᱳᱨ ᱱᱟᱢᱤᱛ ᱠᱩᱢᱟᱨ ᱮᱠᱴᱤᱝ ᱤᱥᱠᱩᱞ ᱨᱮ ᱮᱠᱴᱤᱝ ᱨᱮ ᱢᱤᱫ ᱠᱳᱨᱥ ᱮ ᱯᱩᱨᱟᱹᱣ ᱟᱠᱟᱫᱟ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ